შიბუღელე
შიბუღელე — უღელტეხილი საქართველოსა და რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს კიდეგანის ქედზე, მდინარეების ჩიმღისწყლისა (ასის სათავე) და შონდონის (არმხის სათავე) სათავეებში. სიმაღლე ზღვის დონიდან 3490 მ. შიბუღელე აგებულია ქვედა- და შუაიურული ფიქალ-ქვიშიანი წყებით. უღელტეხილი აკავშირებს მდინარეების ასისა და არმხის ხეობებს. თხემური ნაწილი კლდოვანია, ქვემოთ ალპური მდელოებია.